
Fémporfúvásos lézersugaras felrakóhegesztéssel kialakított rétegek vizsgálata

Kulcsszavak: lézer; keményfémek; additív; Vickers; mikroszkópi
Az angolul additive manufacturing (rövidítve AM) néven ismert eljárások egy része nem más, mint a hagyományos felrakóhegesztés újragondolása, és egyre nagyobb teret hódít magának a gépipar több ágazatában. Alkalmazásával tetszőleges geometria felépíthető, amelynek „csak” az alkalmazott hegesztési eljárás térfogati felbontása szab határt. Ipari alkalmazásban elterjedt a lézersugaras, por adagolásos eljárás, amit öttengelyes megmunkáló központokba integrálnak. A védőgázos, huzalelektródás ívhegesztés alkalmazása az additív gyártásra kevésbé kiforrott, de robotosítva hasonlóan alkalmas. Dolgozatomban, az egyik poradagolásos technológiát, az LMD (Laser Metal Deposition) alkalmazom, ahol a lézersugár megolvasztja az áromoltatott fémport. Így kialakíthatóak a felrakások, amikkel a munkadarab alakja leképezhető.



